Entre la invasión napoleónica, lo cheneral Suchet (1810), como lo fació Remón Berenguer IV en 1149, intenta conquerir Mequinenza a la quala Napoleón consideró “la clau de l'Ebro”. Dimpués de 20 días d'asedio de 12.000 hombres de l'exercito francés frent a 1.000 defensors espanyols, se rendía la plaza. Esto le facilita a Suchet la conquiesta de tot lo Baixo Cinca y lo Segriá. A conseqüencia d'ixo lo nombre de "Mequinenza" figura en l'Arco de Triunfo d'a plaza Charres de Gaulle de París como una d'as grans victorias de Napoleón. En 1812 Mequinenza dentraba a formar parte d'o departamento francés d'as Bocas de l'Ebro. Poco dimpués, en 1814 Mequinenza estió recuperada pa los espanyols gracias a una audaz estratagema debida a lo militar y aventurero espanyol d'orichen flamenco Juan Van Halen, posteriorment tenient cheneral, que per estratagema aconsiguió la prene de Leida y lo castiello de Monzón.